«Առաւօտեան ժամը երեքի մօտ էր, երբ օդանաւը էջք կատարեց Երեւանի Զուարթնոց օդակայանը: Թուղթերս օրինաւոր են: Լոս Անճելըսի դեսպանատունէն ապահոված եմ կեցութեան վիզա, անցագիրս՝ նորոգուած, սակայն օդակայանի պաշտօնեան իր անքնութեան վրէ՞ժը կ’ուզէ լուծել ինձմէ, թէ այլ պատճառ ունի, տեղեակ չեմ: Բերանը լայն բացած յօրանջելով հարցումներ կ’ուղղէ ինծի, որմէ բան չեմ հասկնար: Յօրանջել եւ միաժամանակ խօսի՞լ, բնականաբար անհասկնալի բառեր դուրս պիտի գան: